BLA จับตาปีนี้กำไรโตทะลุ 3.8 พันล้าน รับผลบวกบอนด์ยีลด์พุ่ง-สำรองประกันภัยลด
BLA จับตาปีนี้กำไรโตทะลุ 3.8 พันล้าน รับผลบวกบอนด์ยีลด์พุ่ง-สำรองประกันภัยลด โบรกแนะซื้อเป้า 45 บาท
BLA จับตาปีนี้กำไรโตทะลุ 3.8 พันล้าน รับผลบวกบอนด์ยีลด์พุ่ง-สำรองประกันภัยลด โบรกแนะซื้อเป้า 45 บาท
25 ส.ค. 2565

บล.โนมูระ พัฒนสิน ระบุในบทวิเคราะห์วันนี้ (25 ส.ค.65) ว่า บริษัท กรุงเทพประกันชีวิต จำกัด (มหาชน) หรือ BLA เป็นผู้ประกอบการในกลุ่มประกันชีวิต อันดับ 5-6 ในอุตสาหกรรมด้วย Market share 6% คาดกำไรสุทธิปี 65 ที่ 3.8 พันล้านบาท โต 19% เทียบช่วงเดียวกันของปีก่อน
โดยรับผลบวกจาก Bond yield ทิศทางขาขึ้นทั้งในด้านสำรองประกันภัยที่คาดลดลง และรายได้จากการลงทุนเติบโตจากเม็ดเงินลงทุนใหม่ที่จะได้รับผลตอบแทนสูงขึ้น ปัจจุบันพอร์ตสัดส่วนกว่า 80% อยู่ในตราสารหนี้ และคาด VoNB เติบโตได้ระดับ Double digit และรักษา margin ระดับนี้ได้
ด้าน Valuation ปัจจุบันซื้อขาย P/BV 1.3 เท่า (ราวค่าเฉลี่ย -0.5 SD) ยังซื้อสะสมได้ ในภาวะ Bond yield ขาขึ้น ซึ่งหุ้นเคยซื้อขายระดับ P/BV 2-3x ในช่วง Yield ขึ้น รวมถึง คิดเป็น P/EV 0.8 เท่า ยังต่ำกว่าอดีตที่เคยซื้อขาย 1.2 เท่า โดยภาวะดอกเบี้ยขาขึ้นยังเอื้อประโยชน์ต่อกลุ่มประกัน ทั้งในเชิงรายได้การลงทุน, การตั้งสำรองเบี้ย รวมถึงมูลค่า EV เพิ่มตาม ROI ราคาเป้าหมาย 45 บาท